Vertoon wysigings vanaf 18 Julie 2019 22:07
Ontsluit van "https://af.wikipedia.org/wiki/Spesiaal:OnlangseVeranderingsMetSkakels/Fanagalo" Tot U Koninkryk: Openbaring#76: Openbaring 14: Die aankondigings vanuit die hemel
Openbaring#76: Openbaring 14: Die aankondigings vanuit die hemel
Drie aankondigings deur Engle vind plaas in die dae wanneer die Antichris en die valse profeet in die tweede helfte van die Verdrukking die mens dwing tot antichristelike aanbidding.
Op 14: Die 144 000 (manlike kind) is in die hemel: Lees hier
Op 14: Die aankondigings in die hemel: Hierdie skrywe
Die ewige evangelie verkondig (Op 14: 6-7)
Rev 14:6 En ek het ‘n ander engel in die middel van die lug sien vlieg met ‘n ewige evangelie om te verkondig aan die bewoners van die aarde en aan alle nasies en stamme en tale en volke. Rev 14:7 En hy het met ‘n groot stem gesê: Vrees God en gee Hom heerlikheid, want die uur van sy oordeel het gekom; en aanbid Hom wat die hemel en die aarde en die see en die waterfonteine gemaak het.
Die eerste engel se aankondiging vind plaas in die dae wanneer die Antichris en die valse profeet in die tweede helfte van die Verdrukking die mens dwing tot antichristelike aanbidding (2 Thess. 2:4; Op. 13:12,15).
Die ewige evangelie waarna hier verwys word, se inhoud is: Aanbid God, die Skepper van die hemel en die aarde
Te midde van soveel verleiding en valsheid op die aarde stuur die Here ŉ engel met ŉ waarskuwing aan die mensdom om nie die Antichris te aanbid nie.
Die feit dat die engel die aankondiging met ŉ groot stem bring, toon dat daar erns van die saak gemaak moet word.
Die uitstorting van die reeks finale oordele deur middel van die wraakskale gaan gou gebeur, want die uur van sy oordeel het gekom.
Die oproep is nou dat die Een wat die hemel, aarde, see en waterfonteine gemaak het, die Skeppergod, gevrees en aan Hom heerlikheid gegee moet word.
Die mens word gemaan om te erken wie God is, nie die Antichris, wat nou voorgee dat hy God is nie (2 Thess. 2:4), maar die ware God van die hemel, Hy moet erken word.
Babilon het geval (Op 14:8)
ŉ Tweede engel wat volg, verkondig dat politieke en geestelike Babilon tot ŉ val gekom het.
Hierdie aankondiging antisipeer die gebeure van Openbaring 18 (sien ook Op. 16:19).
Wanneer die Antichris sy eie godsdiens vestig in die middel van die Groot Verdrukking (Op. 13:11-15), sal hy toesien dat die “hoer” (Openbaring 17) vernietig word,
Inderwaarheid is dit God wat sal toesien dat Babilon vernietig word (Openbaring 18).
Babilon, wat deur die eeue heen rebellie en opstand teen die ware God verpersoonlik het, se oordeel het nou aangebreek.
Die valse godsdiens wat die nasies verlei het, het nou tot ŉ val gekom.
Sy wat die nasies laat hoereer het, word nou self geoordeel.
Babilon dieontugtige vrou, so word sy nou beskryf, wat die nasiesin die roes van haar magsug en geestelike verleiding en afgodery benewel het, kom tot ŉ finale val.
Die totale vervulling van haar val word in Openbaring 17 en 18 beskryf.
Die wat die Merk of 666 ontvang het (Op 14: 9-11)
Rev 14:9 En ‘n derde engel het hulle gevolg en met ‘n groot stem gesê: As iemand die dier en sy beeld aanbid en ‘n merk op sy voorhoof of op sy hand ontvang, Rev 14:10 sal hy self ook drink van die wyn van die grimmigheid van God wat ongemeng ingeskink is in die beker van sy toorn, en hy sal gepynig word met vuur en swawel voor die heilige engele en voor die Lam.Rev 14:11 En die rook van hulle pyniging gaan op tot in alle ewigheid, en hulle het dag en nag geen rus nie hulle wat die dier en sy beeld aanbid, en elkeen wat die merk van sy naam ontvang.
Die derde engel se aankondiging raak ten diepste diegene wat die merk, naam of getal (666) van die dier (Antichris) ontvang het.
Baie duidelik word dit vanaf die kant van die hemel aan die mense op aarde gestel
seker een van die ernstigste waarskuwings ooit, wie dié merk of getal ontvang, sal tot in alle ewigheid in die poel van vuur gepynig word met vuur en swawel.
Die rede vir die straf is omdat die ontvangs van die merk of getal beteken dat lojaliteit aan die Antichris (die valse messias) bepleit is, en nie aan die ware God nie.
Voorts word vermeld twee dinge sal hulle te beurt val:
Eerstens, hulle sal drink van die wyn van die grimmigheid van God wat op die aarde uitgestort gaan word, dit is die wraakskaal-oordele wat nou gaan volg (Op. 15-16);
Tweedens, hulle sal tot die ewige hel verdoem word, daar is geen tweede geleentheid nie.
Duidelik stel die engel dit: Die oordeel sal kom oor elkeen wat die Antichris en sy beeld aanbid en elkeen wat die merk van sy naam ontvang, hetsy op sy voorhoof of op sy hand.
God stuur sy engel in die middel van die Verdrukking om die mens te waarsku aangaande die verskriklike lot wat wag vir diegene wat die Antichris gaan gehoorsaam en volg.
Salig is die dode wat in die Here sterwe (Op 14:12-13)
Die bemoediging aan die gelowiges, te midde van die vreeslike vervolginge van die martelare wat die gebooie (Woord) van God bewaar, en aan die geloof in Jesus Christus vashou, is dat hulle lydsaamheid moet beoefen.
In die dae van uiterste verdrukking sal dit vir hulle voordelig wees as hulle sterwe.
Hulle sal van aardse lyding verlos wees en sal die hemelse geluksaligheid betree.
Twee dinge val hulle te beurt:
Een: hulle sal rus van hul arbeid;
Twee: hul werke volg met hulle (Heb. 6:10).
Volgende: Openbaring 15: Die graanoes word ingesamel: Lees hier